CELEX: 62012TN0317
Language: et
Date: 2012-07-11 00:00:00
Title: Kohtuasi T-317/12: 11. juulil 2012 esitatud hagi — Holcim (Rumeenia) versus Euroopa Komisjon

22.9.2012   
            
            
               ET
            
            
               Euroopa Liidu Teataja
            
            
               C 287/31
            
         11. juulil 2012 esitatud hagi — Holcim (Rumeenia) versus Euroopa Komisjon
   (Kohtuasi T-317/12)
   2012/C 287/59
   Kohtumenetluse keel: inglise
   
      Pooled
   
   
      Hageja: Holcim (Rumeenia) SA (Bukarest, Rumeenia) (esindaja: advokaat L. Arnauts)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               mõista kostjalt hageja kasuks välja väidetavalt kõrvaldatud Euroopa heitkoguste saastekvootide turuväärtus nende kõrvaldamise kuupäeva turuhinnas, mida ei ole kohtuotsuse kuupäevaks tagasi makstud, millele lisandub intress 8 % aastas alates 16. novembrist 2010;
            
         
               —
            
            
               mõista kohtukulud välja kostjalt; ja
            
         
               —
            
            
               tunnistada kohtuotsus täitmisele kuuluvaks.
            
         
      Väited ja peamised argumendid
   
   Hageja esitab oma hagi põhjendamiseks ühe peamise väite, mille kohaselt:
   
               —
            
            
               Euroopa Liit on vastutav Euroopa Komisjoni ebaseaduslike otsuste eest, mis seisnevad:
               
                           a)
                        
                        
                           komisjoni 21. detsembri 2004. aasta määruse (EÜ) nr 2216/2004 registrite standarditud ja turvatud süsteemi kohta vastavalt Euroopa Parlamendi ja nõukogu direktiivile 2003/87/EÜ ning Euroopa Parlamendi ja nõukogu otsusele 280/2004/EÜ (ELT L 386, lk 1) artikli 10 lõike 1 ebatäpses tõlgendamises;
                        
                     
                           b)
                        
                        
                           Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32) artikli 20 rikkumises;
                        
                     
                           c)
                        
                        
                           mitmete õiguse üldpõhimõte (proportsionaalsuse ja õiguspärase ootuse kaitse põhimõte, hoolsuspõhimõte ja omandiõiguse tõhusa kohtuliku kaitse põhimõte) rikkumises, kuna kostja ei avalikustanud ega lubanud avalikustada kõrvaldatud Euroopa heitkoguste saastekvootide asukohta Euroopa Liidu heitkogustega kauplemise süsteemi raames.